कुरआन के मुताबिक रमज़ान महीने की 21 से 30 तारीख के बीच की रातें यानी 21, 23, 25, 27 और 29 में से किसी एक रात में अल्लाह अपने बंदों के बड़े से बड़े गुनाहों को माफ फरमाता है। इस रात में इबादत के बाद मांगी गयी हर जायज़ दुआ अल्लाह के दरबार में म़कबूल होती है। लिहाज़ा हर साल सच्चा मुसिलम रोज़ेदार इन पांच रातों में उस बाबरकत रात को तलाशता है। वैसे ज्यादातर उलेमा रमज़ानुल मुबारक की 27 तारीख की रात को शबे-कद्र होने पर इत्तफाक रखते हैं। इसलिए लोग 27 की रात को ही शबे-कद्र मानते हैं। लेकिन इसका पुख्ता यकीन किसी को नहीं कि यही रात ही शबे-कद्र है, क्योंकि कुरआन में इन पांचों में से किसी एक रात को ही शबे-कद्र का होना बताया गया है।